
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS ĮRENGINIŲ INŽINIERIUS PAREIGYBĖS APRAŠYMAS
I SKYRIUS
PAREIGYBĖ
             1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) įrenginių inžinieriaus pareigybė yra priskiriama specialistų grupei.
             2. Pareigybės lygis – A2.
             3. Pareigybės pavaldumas: kompiuterių priežiūros specialistas tiesiogiai pavaldus Mokyklos direktoriui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
4. Darbuotojas, einantis įrenginių inžinierius pareigas, turi atitikti šiuos reikalavimus:
             4.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija (Informacinių technologijų srities);
             4.2. turėti bent 1 metų kompiuterinių darbo vietų įrangos (darbo vietų kompiuterių, jų priedų, monitorių, fiksuoto bei judriojo ryšio įrangos, organizacinės įrangos (daugiafunkcinių kopijavimo aparatų, spausdintuvų, skenerių, projektorių, vaizdo konferencinės įrangos ir kt.), kompiuterinio tinklo bei kitos techninės įrangos bei sisteminės programinės įrangos (kompiuterinių darbo vietų operacinių sistemų, antivirusinės, bendrosios paskirties ir kitos programinės įrangos) diegimo, integravimo, valdymo, administravimo ir priežiūros srityje;
              4.3. išmanyti kompiuterinių darbo vietų įrangos bei jos komponentų sandarą, techninio eksploatavimo ir priežiūros principus, metodus bei technologijas, sugebėti nustatyti techninius ir programinės įrangos gedimus bei juos pašalinti;
              4.4. išmanyti Windows operacinės sistemos programinės įrangos administravimą;
III SKYRIUS
ŠIAS PAREIGAS EINANČIO DARBUOTOJO FUNKCIJOS
5. Šias pareigas einančio darbuotojo funkcijos:
             5.1. vertina kompiuterių techninę įrangą;
             5.2. atlieka sisteminį Mokykloje esančių kompiuterių aptarnavimą ir priežiūrą;
             5.3. diegia naujausias kompiuterines programas, tvarko jų ryšius;
             5.4. prižiūri ir tobulina naudojamas programas;
             5.5. kuria naujus kompiuterinių programų modulius ir ryšius;
             5.6. tvarko ryšio ir failų suglaudinimo paketus, kompiuterinius virusus;
             5.7. atlieka kompiuterinių tinklų administravimą, jų plėtimą, instaliavimą;
             5.8. koordinuoja Mokyklos kompiuterinių tinklų veiklą, vykdant kompiuterinės technikos ir programinės įrangos diegimo programas ir kontroliuoja jų vykdymą;
             5.9. vykdo mokinių, mokytojų ir administracijos kompiuterinį švietimą (supažindina su kompiuterijos naujovėmis, praveda instruktažus dėl kompiuterinės technikos naudojimo galimybių ir pan.);
             5.10. atlieka sisteminę ir tinklinę programų priežiūrą, sugedus kompiuterinei technikai, likviduoja gedimus;
             5.11. rengia informacinių technologinių įrenginių pirkimo specifikacijas;
             5.12. priima	atliktus Mokyklos kompiuterinės technikos priežiūros, įsigijimo, sisteminius, instaliavimo ir programinius darbus;
             5.13. profilaktiškai ir techniškai prižiūri projektorius, televizorius, interaktyvias lentas ir kitą Mokyklos techniką;
             5.14. vykdo	Mokyklos direktoriaus ar direktoriaus pavaduotojo ūkio reikalams nurodymus Mokyklos kompiuterizacijos sisteminės ir programinės įrangos panaudojimo klausimais;
             5.15. vadovaudamasis Asmens duomenų apsaugos įstatymu ir kitais Lietuvos Respublikos įstatymais, saugo Mokyklos darbuotojų ir mokinių asmens duomenis;
             5.16. laikosi darbų saugos ir sveikatos, elektros saugos ir gaisrinės saugos reikalavimų;
             5.17. kontroliuoja, kad vykdant Mokyklos kompiuterizacijos programoje numatytas priemones, būtų laikomasi teisės aktų ir techninių dokumentų reikalavimų;
             5.18. reikalauja, kad Mokyklos darbuotojai, dirbantys su kompiuterine technika, mokėtų saugiai dirbti;
             5.19. teikia pasiūlymus Mokyklos administracijai, kaip gerinti kompiuterinės technikos, programinės, sisteminės ir periferinės įrangos būklę;
             5.20. žino kenksmingus ir pavojingus veiksnius darbo vietoje;
             5.21. reikalauja, kad būtų vykdomi saugos ir sveikatos darbe, gaisrinės saugos, aplinkos ir turto apsaugos reikalavimai;
             5.22. dalyvauja Mokyklos pasitarimuose, konferencijose, mokymuose ir kituose renginiuose kompiuterizacijos klausimais;
             5.23. parengia kompiuterinę įrangą įvairiems renginiams;
             5.24. renginių metu (pagal poreikį) prižiūri Mokyklos kompiuterinę įrangą renginio vietoje ir talkina ją naudojant renginio organizatoriams;
             5.25. pagal kompetenciją atlieka kitus darbus ir vykdo kitus, su savo funkcijomis, susijusius nenuolatinio pobūdžio Mokyklos direktoriaus pavedimus.
5.26. kuria ir puoselėja emociškai saugią, mokymuisi palankią socialinę emocinę 
aplinką, reaguoja į smurtą ir patyčias pagal Mokyklos nustatytą tvarką.
6. Darbuotojas už pareigybės aprašyme išvardintų pareigų netinkamą vykdymą ir 
pavestų užduočių neatlikimą laiku atsako Lietuvos Respublikos darbo kodekso nustatyta tvarka.
____________________

SUSIPAŽINAU:

   (susipažinimo data)
